Ritratt: Miguela Xuereb  Serqet l-għajnejn ta' dawk li kienu fil-Pjazza tax-Xagħra fi tmiem il-ġimgħa li għaddiet, karozzella ta' lewn iswed immexxija minn żwiemel suwed li kienet qed iġġorr tebut ta' anzjana ta' 90 sena mix-Xagħra stess. Il-karozzella serviet ta' karozza tal-mejtin fil-ħemda tat-toroq Xagħrin il-Ħadd waranofsinhar, proprju f'Jum San Valentinu. Iż-żwiemel u l-karozzella huma ta' wlied l-anzjana, li ilhom snin twal joffru servizzi permezz tal-karozzelli u ż-żwiemel tagħhom . Karozzelli fil-funerali kienu jintużaw lura fis-seklu 17. Ritratt: Facebook - Dreams of Horses